Document ID: /roh_data/filtered/fineweb-2-filterrobots_roh.jsonl.gz/65194

L’assicuranza d’invaliditad (AI) è in’assicuranza sociala obligatorica en l’entira Svizra. Ella sustegna las persunas assicuradas ch’èn smanatschadas u pertutgadas d’invaliditad cun mesiras d’integraziun. La finamira è che las persunas assicuradas possian segirar lur existenza dal tuttafatg u per part a moda autonoma. Sch’ina tala (re)integraziun n’è betg pussaivla u pussaivla mo per part, paja l’AI ina renta (parziala).
Vus cussegliais ed accumpagnais umans cun ina restricziun da sanadad sin la via da l’integraziun professiunala cun la finamira d’integrar els en l’emprim martgà da lavur. Vus elavurais a moda independenta e cumpetenta las basas da decisiun necessarias, gestiunais ils cas correspundents ed accumpagnais ils process. La communicaziun e las tractativas cun ils partenaris interns ed externs participads al process d’integraziun giogan ina rolla impurtanta.
Nus spetgain in studi da psicologia terminà u in diplom d’ina scola auta spezialisada en il sectur pedagogic/social u en economia da manaschi. Il perfecziunament per la cussegliaziun da professiun e da carriera avais Vus gia terminà u essas pronta resp. pront d’absolver quel. Vus avais in’auta cumpetenza sociala e talent da communitgar, essas ina persunalitad creativa, abla da lavurar en in team ed As distinguis tras atgna iniziativa, perseveranza e l’abilitad da supportar squitsch. Ina cumparsa positiva, empatia e capacitad da sa far valair cumpletteschan Voss profil.